Πρωτάθλημα ΣΕΓΑΣ ποδοσφαίρου ανδρών 1914

Στις 15 Σεπτεμβρίου του 1913, μετά το πέρας των Βαλκανικών Πολέμων ο ΣΕΑΓΣ κήρυξε την επάνοδο στην ομαλότητα ανακοινώνοντας παράλληλα και την τέλεση των Πανελληνιων Αγώνων της ερχόμενης χρονιάς.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ. 59 Τους Πανελλήνιους Αγώνες διοργάνωσε η Επιτροπή των Ολυμπιακών Αγώνων. Το πρωτάθλημα ποδοσφαίρου του 1914 διεξήχθη τον Απρίλιο του 1914 με νικητή τον Αθηναϊκό Σύλλογο Ποδοσφαιρίσεως

 Πρωτάθλημα α΄ ομάδων 
Τον Απρίλιο του 1914 η Επιτροπή των Ολυμπιακών Αγώνων διοργάνωσε τους Πανελλήνιους Αγώνες ποδοσφαίρισης.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ. 60 Σύμφωνα με τα δημοσιεύματα της συγκεκριμένης περιόδου οι δυο ισχυρότεροι σύλλογοι της εποχής υπήρξαν ο Αθηναϊκός Σύλλογος Ποδοσφαιρίσεως και η Πειραϊκή Ένωση που αγωνιζόταν συνεχώς στο Ποδηλατοδρόμιο. Ο Αθηναϊκός Σύλλογος Ποδοσφαιρίσεως ήταν η ομάδα που προέκυψε από τη συγχώνευση των συλλόγου ΠΟΑ (μετά την αποχώρηση του Καλαφάτη) με το συλλόγο Π.Σ. Γουδί το 1912, αργότερα όμως ο νέος σύλλογος εμφανίζεται με την ονομασία Γουδί.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ. 57 

Στο πρωτάθλημα συμμετείχε και ο Κόροιβος. Ο Πανελλήνιος Ποδοσφαιρικός Όμιλος διεκδίκησε τη συμμετοχή του και κατήγγειλε στη συνέχεια την Επιτροπή των Ολυμπιακών Αγώνων που δεν την ενέκρινε. Πρωταθλητής αναδείχθηκε ο Αθηναϊκός Σύλλογος Ποδοσφαιρίσεως. Ο τελευταίος αγώνας ανακοινώθηκε από την εφημερίδα Εμπρός. «Επίσης αύριον 3 1)2 μ.μ. εν τω Ποδηλατοδρόμιο Ν. Φαλήρου θα διεξαχθή ο τελικός αγών μεταξύ των νικητριών πρώτων ομάδων του Αθηναϊκού Συλλόγου Ποδοσφαιρίσεως και της Πειραϊκής Ποδοσφαιρικής Ένωσης. Τιμή εισόδου δια τους ποδοσφαιρικούς αγώνας η αυτή λεπτών 50 και 25.»Εφημερίδα Εμπρός, 29 Μαρτίου 1914, σελ.2

 Πρωτάθλημα β΄ ομάδων 
μικρογραφία|δεξιά|200px|Από την Εφημερίδα Αθήναι
Δυο μέρες αργότερα διεξήχθη και το πρωτάθλημα των β' ομάδων των συλλόγων Πανελλήνιος Ποδοσφαιρικός Όμιλος, Α.Σ.Π., Εθνικός Αθηνών, Πειραϊκή Π.Ε., Κόροιβος.Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ. 61 Η Επιτροπή των Ολυμπιακών Αγώνων παρά το ότι δεν είχε επιτρέψει τη συμμετοχή του Πανελλήνιου Ποδοσφαιρικού Όμιλου στο πρωτάθλημα των α' ομάδων δεν τον εμπόδισε να συμμετάσχει στο πρωτάθλημα των β' ομάδων. 

Ο Πανελλήνιος Ποδοσφαιρικός Όμιλος επικράτησε επί του Κόροιβου με 6-2. Στις 27 Απριλίου νίκησε με 1-0 τον Αθηναϊκό Σύλλογο Ποδοσφαιρίσεως. Την 1η Μαΐου επικράτησε με 2-0 επί του Εθνικού και κατέκτησε το αργυρό κύπελλο ως τρόπαιο του πρωταθλητή β' ομάδων. Από αγώνα του Πανελληνίου Ποδοσφαιρικού Ομίλου με τον Εθνικό έχουν καταγραφεί τα ονόματα εννιά αθλητών του ΠΠΑΟ Δεμερτζής, Μακρής, Μακριδήμος, Αράπογλου, Κροκίδης, Καλαφάτης, Κίσσας, Παπαθανασίου, Δουκάκης.

 Παραπομπές 

Κατηγορία:Εγχώρια ποδοσφαιρικά πρωταθλήματα 1913-1914
Κατηγορία:Πανελλήνιο πρωτάθλημα ποδοσφαίρου